CELEX: 32022R0156
Language: et
Date: 2022-02-04 00:00:00
Title: Nõukogu rakendusmäärus (EL) 2022/156, 4. veebruar 2022, millega rakendatakse määruse (EL) 2017/1770 (piiravate meetmete kohta seoses olukorraga Malis) artikli 12 lõiget 2

4.2.2022   
               
               
                  ET
               
               
                  Euroopa Liidu Teataja
               
               
                  LI 25/1
               
            
         NÕUKOGU RAKENDUSMÄÄRUS (EL) 2022/156,
         4. veebruar 2022,
         millega rakendatakse määruse (EL) 2017/1770 (piiravate meetmete kohta seoses olukorraga Malis) artikli 12 lõiget 2
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. septembri 2017. aasta määrust (EL) 2017/1770 piiravate meetmete kohta seoses olukorraga Malis, (1) eriti selle artikli 12 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 28. septembril 2017 vastu määruse (EL) 2017/1770.
                  
               
                     (2)
                  
                  
                     Nõukogu võttis 13. detsembril 2021 vastu määruse (EL) 2021/2201, et jõustada otsus (ÜVJP) 2021/2208, (2) millega loodi uus raamistik, millega nähakse ette piiravad meetmed isikute ja üksuste suhtes, kes vastutavad tegevuse eest, mis ohustab rahu, julgeolekut ja stabiilsust Malis, või takistavad või kahjustavad Mali poliitilise üleminekuprotsessi edukat lõpuleviimist.
                  
               
                     (3)
                  
                  
                     Lääne-Aafrika Riikide Majandusühenduse (ECOWAS) 15. septembri 2020. aasta kohtumisel otsustati ja üleminekuhartas sätestati, et Mali üleminekuvõimud pidid viima poliitilise ülemineku ja võimu üleandmise valitud tsiviilvõimudele lõpule 18-kuulise üleminekuperioodi jooksul. Selle aja jooksul pidid nad korraldama vabad ja õiglased presidendi- ja parlamendivalimised, mis kavandati 27. veebruariks 2022, millele vajaduse korral pidid lisanduma piirkondlikud ja kohalikud valimised ning referendum põhiseaduse üle.
                  
               
                     (4)
                  
                  
                     8. jaanuaril 2022 esitasid Mali üleminekuvõimud ECOWASi üldkogule uue ajakava, milles on ette nähtud presidendivalimiste läbiviimine 2025. aasta detsembri lõpus, mis teeb üleminekuperioodi kestuseks seega kokku viis ja pool aastat, mis on vastuolus ECOWASiga 15. septembril 2020 saavutatud kokkuleppega ja üleminekuhartas võetud kohustusega. ECOWASi üldkogu täheldas kahetsusega, et Mali üleminekuvõimud ei ole astunud vajalikke samme presidendivalimiste korraldamiseks enne 27. veebruari 2022, mis on vastuolus ECOWASi üldkoguga 15. septembril 2020 saavutatud kokkuleppega ja üleminekuhartas võetud kohustusega. ECOWASi üldkogu mõistis sügavalt hukka üleminekuvõimude ilmse ja silmatorkava poliitilise tahte puudumise, mis viis valimiste ettevalmistamisel käegakatsutavate edusammude puudumiseni, hoolimata ECOWASi ning kõigi piirkondlike ja rahvusvaheliste partnerite valmisolekust Malit selles protsessis toetada. Seoses riikliku taasloomise assamblee (Assises National de la Refondation, ANR) poolt 13. detsembril 2021 tehtud järeldustega, mille alusel võeti vastu valimiste muudetud ajakava, märkis ECOWASi üldkogu, et olulised sidusrühmad ei osalenud kõnealusel ANRil, mis kajastab riiklike sidusrühmade üksmeele puudumist kavandatud ajakava suhtes. Eespool toodut arvesse võttes otsustas ECOWASi üldkogu 9. jaanuaril 2022 säilitada Mali ja üleminekuvõimude suhtes 7. novembril 2021 juba kehtestatud algsed sanktsioonid ning kehtestas täiendavad majandus- ja finantssanktsioonid.
                  
               
                     (5)
                  
                  
                     Võttes arvesse, et olukord Malis on jätkuvalt väga tõsine, tuleks viis isikut lisada määruse (EL) 2017/1770 Ia lisas esitatud nende füüsiliste ja juriidiliste isikute, üksuste ja asutuste loetellu, kelle suhtes kohaldatakse piiravaid meetmeid.
                  
               
                     (6)
                  
                  
                     Määruse (EL) 2017/1770 Ia lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2017/1770 Ia lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. veebruar 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  ELT L 251, 29.9.2017, lk 1.
         
            (2)  Nõukogu 13. detsembri 2021. aasta otsus (ÜVJP) 2021/2208, millega muudetakse otsust (ÜVJP) 2017/1775 piiravate meetmete kohta seoses olukorraga Malis (ELT L 446, 14.12.2021, lk 44).
      
      
         
            LISA
            Määruse (EL) 2017/1770 Ia lisa punkti „Artiklis 2b osutatud füüsiliste ja juriidiliste isikute, üksuste ja asutuste loetelu“ lisatakse järgmised kanded:
            
               
                            
                        
                        
                           Nimi
                        
                        
                           Tuvastamisandmed
                        
                        
                           Põhjendused
                        
                        
                           Loetellu kandmise kuupäev
                        
                     
                           „1.
                        
                        
                           DIAW, Malick
                        
                        
                           Sünnikoht: Ségou
                           Sünniaeg: 2. detsember 1979
                           Kodakondsus: Mali
                           Passi nr: B0722922, kehtib kuni 13.8.2018
                           Sugu: mees
                           Amet: riikliku üleminekunõukogu (üleminekuperioodi seadusandlik organ) president, kolonel
                           Aadress: Koulouba – Présidence de la République. 00223 BAMAKO
                        
                        
                           Malick Diaw on kolonel Assimi Goïta lähikonna oluline liige. Kati kolmanda sõjaväepiirkonna staabiülemana oli ta üks 18. augusti 2020. aasta riigipöörde algatajatest ja juhtidest koos kolonelmajor Ismaël Wagué, kolonel Assimi Goïta, kolonel Sadio Camara ja kolonel Modibo Konéga.
                           Malick Diaw vastutab seega Mali rahu, julgeolekut ja stabiilsust ohustava tegevuse või poliitika eest.
                           Riikliku üleminekunõukogu presidendina alates 2020. aasta detsembrist on Malick Diaw samuti üleminekuprotsessi kontekstis oluline osaline.
                           Riiklik üleminekunõukogu ei ole teinud märkimisväärseid edusamme nende „missioonide“ osas, milles 1. oktoobri 2020. aasta üleminekuhartas kokku lepiti ja mis pidi lõpule viidama 18 kuu jooksul, nagu nähtub sellest, et riiklik üleminekunõukogu ei ole valimisseaduse eelnõu heaks kiitnud. Selle tõttu on edasi lükkunud valimiste korraldamine ja seega ka Mali poliitilise ülemineku edukas lõpuleviimine.
                           ECOWAS võttis 2021. aasta novembris vastu individuaalsed sanktsioonid üleminekuvõimude (sealhulgas Malick Diaw) suhtes, kuna nad viivitasid valimiste korraldamise ja ülemineku lõpuleviimisega.
                           Seega takistab ja õõnestab Malick Diaw Mali poliitilise ülemineku edukat lõpuleviimist.
                        
                        
                           4.2.2022
                        
                     
                           2.
                        
                        
                           WAGUÉ, Ismaël
                        
                        
                           Sünnikoht: Bamako
                           Sünniaeg: 2.3.1975
                           Kodakondsus: Mali
                           Passi nr: diplomaatiline pass AA0193660, kehtib kuni 15.2.2023
                           Sugu: mees
                           Amet: lepitusprotsessi minister, kolonelmajor
                           Aadress: Koulouba – Présidence de la République. 00223 BAMAKO
                        
                        
                           Kolonelmajor Ismaël Wagué on kolonel Assimi Goïta lähikonna oluline liige ja üks peamisi 2020. aasta augusti riigipöörde eest vastutajaid koos kolonel Goïta, kolonel Sadio Camara, kolonel Modibo Koné ja Malick Diaw’ga.
                           19. augustil 2020 teatas ta, et sõjavägi on võimule tulnud, ning temast sai seejärel riikliku rahvapääste komisjoni (Comité national pour le salut du peuple, CNSP) pressiesindaja.
                           Ismaël Wagué vastutab seega Mali rahu, julgeolekut ja stabiilsust ohustava tegevuse eest.
                           Alates 2020. aasta oktoobrist üleminekuvalitsuse lepitusprotsessi ministrina tegutsenud Ismaël Wagué vastutab rahu ja leppimise kokkuleppe elluviimise eest Malis. 2021. aasta oktoobris tehtud avaldusega aitas ta kaasa Mali rahu ja leppimise kokkuleppe järelevalvekomitee (Comité de suivi de l’accord, CSA) tegevuse ja seega ka üleminekuharta artiklis 2 sätestatud kokkuleppe rakendamise blokeerimisele.
                           ECOWAS võttis 2021. aasta novembris vastu individuaalsed sanktsioonid üleminekuvõimude (sealhulgas Ismaël Wagué) suhtes, kuna nad viivitasid valimiste korraldamise ja ülemineku lõpuleviimisega.
                           Seetõttu vastutab Ismaël Wagué tegevuse eest, mis ohustab Malis rahu, julgeolekut ja stabiilsust, ning takistab ja õõnestab Mali poliitilise üleminekuprotsessi edukat lõpuleviimist.
                        
                        
                           4.2.2022
                        
                     
                           3.
                        
                        
                           MAÏGA, Choguel
                        
                        
                           Sünnikoht: Tabango, Gao, Mali
                           Sünniaeg: 31. detsember 1958
                           Kodakondsus: Mali
                           Passi nr: Mali väljastatud diplomaatiline pass nr DA0004473, Schengeni viisa on väljastatud
                           Sugu: mees
                           Amet: peaminister
                           Aadress: Koulouba – Présidence de la République. 00223 BAMAKO
                        
                        
                           Alates 2021. aasta juunist peaministrina tegutsenud Choguel Maïga juhib Mali üleminekuvalitsust, mis loodi pärast 24. mail 2021 toimunud riigipööret.
                           Vastupidiselt ECOWASiga eelnevalt üleminekuharta kohaselt kokku lepitud reformide ja valimiste ajakavale teatas ta 2021. aasta juunis, et 27. veebruariks 2022 kavandatud valimiste korraldamise eeltingimusena kutsutakse kokku riiklik taasloomise assamblee (Assises nationales de la refondation, ANR).
                           Nagu Choguel Maïga ise teatas, lükati ANR mitu korda edasi ja valimised viibisid. Mitu sidusrühma boikoteerisid ANRi, mis peeti lõpuks 2021. aasta detsembris. Üleminekuvalitsus esitas ANRi lõplike soovituste alusel uue ajakava, mille kohaselt korraldatakse presidendivalimised 2025. aasta detsembris ning mis võimaldab üleminekuvalitsusel jääda seega võimule kauemaks kui viieks aastaks.
                           ECOWAS võttis 2021. aasta novembris vastu individuaalsed sanktsioonid üleminekuvõimude (sealhulgas peaminister Maïga) suhtes, kuna nad viivitasid valimiste korraldamise ja ülemineku lõpuleviimisega. ECOWAS rõhutas, et üleminekuvõimud on kasutanud reformide elluviimise vajadust ettekäändena, et õigustada ülemineku pikendamist ja püsida võimul demokraatlike valimisteta.
                           Peaministrina vastutab Choguel Maïga otseselt üleminekuhartas ette nähtud valimiste edasilükkamise eest ning seetõttu takistab ja õõnestab ta Mali poliitilise ülemineku edukat lõpuleviimist, eelkõige takistades ja õõnestades valimiste korraldamist ning võimu üleandmist valitud ametivõimudele.
                        
                        
                           4.2.2022
                        
                     
                           4.
                        
                        
                           MAÏGA, Ibrahim Ikassa
                        
                        
                           Sünnikoht: Tondibi, Gao regioon, Mali
                           Sünniaeg: 5.2.1971
                           Kodakondsus: Mali
                           Passi nr: Mali väljastatud diplomaatiline pass
                           Sugu: mees
                           Amet: taasloomise protsessi minister
                           Aadress: Koulouba – Présidence de la République. 00223 BAMAKO
                        
                        
                           Ibrahim Ikassa Maïga on M5-RFP (Mouvement du 5 juin-Rassemblement des Force patriotiques) strateegilise komitee liige; M5-RFP-l oli oluline roll president Keita kukutamisel.
                           Ibrahim Ikassa Maïgale kui alates 2021. aasta juunist ametis olnud taasloomise protsessi ministrile anti ülesanne kavandada peaminister Choguel Maïga väljakuulutatud riiklik taasloomise assamblee (Assises nationales de la Refondation, ANR).
                           Vastupidiselt ECOWASiga eelnevalt üleminekuharta kohaselt kokku lepitud reformide ja valimiste ajakavale kuulutas üleminekuvalitsus ANRi välja reformieelse protsessina ja 27. veebruariks 2022 kavandatud valimiste korraldamise eeltingimusena.
                           Nagu Choguel Maïga teatas, lükati ANR mitu korda edasi ja valimised viibisid. Mitu sidusrühma boikoteerisid ANRi, mis peeti lõpuks 2021. aasta detsembris. Üleminekuvalitsus esitas ANRi lõplike soovituste alusel uue ajakava, mille kohaselt korraldatakse presidendivalimised 2025. aasta detsembris ning mis võimaldab üleminekuvalitsusel jääda seega võimule kauemaks kui viieks aastaks.
                           ECOWAS võttis 2021. aasta novembris vastu individuaalsed sanktsioonid üleminekuvõimude (sealhulgas Ibrahim Ikassa Maïga) suhtes, kuna nad viivitasid valimiste korraldamise ja ülemineku lõpuleviimisega. ECOWAS rõhutas, et üleminekuvõimud on kasutanud reformide elluviimise vajadust ettekäändena, et õigustada ülemineku pikendamist ja püsida võimul demokraatlike valimisteta.
                           Taasloomise protsessi ministrina vastutab Ibrahim Ikassa Maïga otseselt üleminekuhartas ette nähtud valimiste edasilükkamise eest ning seetõttu takistab ja õõnestab ta Mali poliitilise ülemineku edukat lõpuleviimist, eelkõige takistades ja õõnestades valimiste korraldamist ning võimu üleandmist valitud ametivõimudele.
                        
                        
                           4.2.2022
                        
                     
                           5.
                        
                        
                           DIARRA, Adama Ben
                           Teise nimega Ben Le Cervau
                        
                        
                           Sünnikoht: Kati, Mali
                           Kodakondsus: Mali
                           Passi nr: Mali väljastatud diplomaatiline pass, Schengeni viisa on väljastatud
                           Sugu: mees
                           Amet: riikliku üleminekunõukogu (üleminekuperioodi seadusandlik organ) liige
                           Aadress: Koulouba – Présidence de la République. 00223 BAMAKO
                        
                        
                           Adama Ben Diarra, keda tuntakse Camarade Ben Le Cerveau nime all, on üks M5-RFP (Mouvement du 5 Juin-Rassemblement des Forces patriotiques), millel oli oluline roll president Keita kukutamisel, noortest juhtidest. Adama Ben Diarra juhib ka liikumist Yéréwolo, mis on peamine üleminekuvõime toetav organisatsioon, ning on olnud riikliku üleminekunõukogu liige alates 3. detsembrist 2021.
                           Riiklik üleminekunõukogu ei ole teinud märkimisväärseid edusamme nende „missioonide“ osas, milles 1. oktoobri 2020. aasta üleminekuhartas kokku lepiti ja mis pidi lõpule viidama 18 kuu jooksul, nagu nähtub sellest, et riiklik üleminekunõukogu ei ole valimisseaduse eelnõu heaks kiitnud. Selle tõttu on edasi lükkunud valimiste korraldamine ja seega ka Mali poliitilise ülemineku edukas lõpuleviimine.
                           Adama Ben Diarra on poliitilistel meeleavaldustel ja sotsiaalvõrgustikes aktiivselt toetanud ülemineku pikendamist, märkides, et üleminekuvõimude otsustatud üleminekuperioodi viieaastane pikendamine pärast riikliku taasloomise assambleed (Assises nationales de la Refondation, ANR) on Mali rahva kindel soov.
                           Vastupidiselt ECOWASiga eelnevalt üleminekuharta kohaselt kokku lepitud reformide ja valimiste ajakavale kuulutas üleminekuvalitsus ANRi välja reformieelse protsessina ja 27. veebruariks 2022 kavandatud valimiste korraldamise eeltingimusena.
                        
                        
                           4.2.2022“
                        
                     
                            
                        
                        
                            
                        
                        
                            
                        
                        
                           Nagu Choguel Maïga teatas, lükati ANR mitu korda edasi ja valimised viibisid. Mitu sidusrühma boikoteerisid ANRi, mis peeti lõpuks 2021. aasta detsembris. Üleminekuvalitsus esitas ANRi lõplike soovituste alusel uue ajakava, mille kohaselt korraldatakse presidendivalimised 2025. aasta detsembris ning mis võimaldab üleminekuvalitsusel jääda seega võimule kauemaks kui viieks aastaks.
                           ECOWAS võttis 2021. aasta novembris vastu individuaalsed sanktsioonid üleminekuvõimude (sealhulgas Adama Ben Diarra) suhtes, kuna nad viivitasid valimiste korraldamise ja ülemineku lõpuleviimisega. ECOWAS rõhutas, et üleminekuvõimud on kasutanud reformide elluviimise vajadust ettekäändena, et õigustada ülemineku pikendamist ja püsida võimul demokraatlike valimisteta.
                           Seetõttu takistab ja õõnestab Adama Ben Diarra Mali poliitilise ülemineku edukat lõpuleviimist, eelkõige takistades ja õõnestades valimiste korraldamist ning võimu üleandmist valitud ametivõimudele.